Romanza – Ciska Olivier – In die gedagtes van 'n skrywer
'n Pragtige oggend vol beloftes ... laat dierdie dag tel. #anewday #adayfullofpossibilities #carpediem #namibianskies #coffee_time
Liefde vat tyd ... en soms vind 'n handjievol mense wie se lewens ineenskakel dit binne een jaar. Van lang kennisse tot vreemdelinge, wanneer die hart sy keuse gemaak het, leer jy vinnig hoe waardevol daardie emosie is. Het jy al die 5 Hartebreker Romanzas gelees? Gaan loer dan gerus op my blog vir die kortverhaal: In 'n oogwink. Die finale byvoeging tot hierdie Romanza reeks. https://ciskaolivier.wordpress.com #hartebrekers #ciskaolivier #ekskryflapa #romanza #virnoomblikviraltyd #krummelpapinparys #blommevirmelissa #haarhartsbegeerteenmeer #ekvertroujou #innoogwink
Daar is min dinge wat die reuk van vars grond na die eerste reëns kan oortref! 🙏 En net 'n mens wat droogte ken kan dit so baie waardeer. 💦 #genadegawe #rainmustfall #raininnamibia #woestynkind
I love this pic!!! Volgende held? Hy mag dalk net jou aandag trek en gevange hou. 😀 #ekskryflapa #ilovewriting #ilovereading #newinspiration #heldvirmyvolgendestorie
Elke nou en dan moet jy uit jou roetine wegbreek. Die wêreld om jou bespied en verken. Vandag het ek uiteindelik die berg geklim wat ek al maande dreig om te doen .... en wat 'n uitsig! #sunset #namibianskies #aiaiba #bigskylodges #setgoalsandachievethem
#behappy #beyourself #bederfjouself #leefvoluit
Geniet IN ´N OOGWINK Continue reading Hartebrekers Kortverhaal: In ´n oogwink
Posted on September 16, 2019 September 16, 2019 Tags Hartebrekers, Lapa Uitgewers, Liefde, Romanza, storiesLeave a comment on Hartebrekers Kortverhaal: In ´n oogwink
Haar hartsbegeerte en meer
Ek is ’n groot CSI entoesias. Hetsy dit CSI Miami, NY, Las Vegas, NCIS of Air crash investigations is. Ek hou daarvan om probleme op te los en antwoorde te vind vir dinge wat ek nie verstaan nie. Die manier hoe mense dink en wat maak dat hulle doen wat hulle doen. Hierdie is dinge wat my aan die dink sit. Gee egter vir my ’n speurverhaal … Wel. Dit gaan nie so sterk af nie. Ek dink daar is ’n mate van vryheid daarin om nie jou brein te veel in te span nie en ’n boek het die vermoë om jou brein oortyd te laat werk. Boonop kan ek nie ’n boek neersit as ek eers begin het nie.
Dus, die tv reekse pas my goed en as ek skryf, dan hou ek van die meer romantiese sy van dinge. Dis immers waar my groot liefde lê. By die LIEFDE.
Hoe dan nou anders as om die twee te kombineer? Wat kan groter onsekerheid by my heldin bring as om ’n man te ontmoet vir wie sy wil vertel wie sy is maar sy kan nie, want hy is ’n werknemer van die plek wat sy ondersoek. Wat kan nog groter innerlike konflik veroorsaak as ’n vrou wat nie weer iets vir enige man wil voel nie en dit juis as ’n skild gebruik. Teen haarself.
En dan kom die held wat hom nie laat afsit deur die heldin se hardekwasgeid nie. ’n Man wat self sy eie duiwels het, maar wat tog nie bang is vir lewe nie. Vir voel nie. Of hy gaan commit, dit is natuurlik ’n heel ander vraag. Dieselfde vraag wat die heldin heeltyd op haar pasoppens hou.
So hoegemaak met twee mense wat glad nie dink ’n happily forever after is hulle beskore nie?
Begeerte. Vuurwerke vanaf die eerste ontmoeting. Kyke wat ’n vertrek aan die brand sal steek. ’n Mag sterker as hulself wat hulle konstant na mekaar toe aantrek, no matter what.
Gooi in ’n jong man wat dink hy is slimmer as ander en die heldin boonop in haar eie ondersoek betrek, tot hy oornag verdwyn en jy het ’n baie bekommerde vrou wat iemand moet vertrou. Al is dit die laaste man wat sy ooit sou wou betrek.
(Op hierdie punt moet ek sê: LET WEL, Ek vertrou jou en Haar hartsbegeerte en meer loop hand aan hand en jy lees presies wat van Gert geword het in Ek vertrou jou, so as jy kan, lees Haar hartsbegeerte en meer eerste. 🙂 )
En ta-da! Die storie het homself begin skryf. Want niks kan iets keer wat bedoel is om te wees nie. Geen gebrokenheid, geen reëls, geen geheime en geen afstand nie. Wat moet wees, sal wees. En dit was.
Ek hoop jy geniet hierdie storie net soveel soos ek dit geniet het om dit vir jou te skryf.
Posted on August 18, 2019 August 18, 2019 Tags 2019, hoop, Lapa Uitgewers, Liefde, Romanza, VertroueLeave a comment on Haar hartsbegeerte en meer
Posted on June 27, 2019 June 27, 2019 Tags hoop, Lapa Uitgewers, Liefde, Romanza, VertroueLeave a comment on Ek vertrou jou
Proeseltjie: Ek vertrou jou – Ciska Olivier
Yvonne spring op, haar hart in haar keel en haar hand oor haar mond. Die besef dat dit net die skerp lig van buite is wat haar ’n oomblik verblind het is byna onmiddellik. Dit is nie Gert nie en tog is die man wat instap definitief ’n ouer weergawe van hom. Haar blydskap neem die wyk, net so vinnig soos dit in haar opgevlieg het.
Die man se doelgerigte stap weifel en twee donker wenkbroue trek saam.
Hy het heel moontlik haar reaksie gesien, dink sy ongemaklik en sluk. Sy bruin hare is in ’n kort, netjiese styl gesny en anders as Gert se verskoning van ’n baard wat maar yl aan sy wange sit, is hierdie man se kakebeen en bolip met ’n ligte kombers oortrek. Die olyfgroen katoenhemp span netjies om sy breë skouers en is opgerol tot net bo sy elmboë. Hy het ’n leerbandjie aan die linkerpols en in sy hand ’n donkerleer aktetas. Die ligblou denim sit gemaklik aan sy nou heupe en sy leerskoene lyk sag en gemaklik. Hy het definitief ’n ander styl as Gert, kan sy nie help om op te let terwyl sy weer opkyk nie.
Dit is twee baie reguit grys kykers wat hare vasvang en selfs bietjie laat ineenkrimp, so intimiderend is hulle. Daar is geen twyfel nie. Hy is Gert se broer. Die omgewingswet prokureur. Continue reading Proeseltjie: Ek vertrou jou – Ciska Olivier
Posted on June 24, 2019 June 27, 2019 Tags Herinneringe, Lapa Uitgewers, Liefde, Romanza, VertroueLeave a comment on Proeseltjie: Ek vertrou jou – Ciska Olivier
Terwyl ek Vir ’n oomblik, vir altyd geskryf het, was Nico en Melissa se storie heeltyd in die agtergrond. Ek het begin wonder hoe sal hulle storie afspeel en kan ’n hartebreker, losloper, anti-trou man werklik sy siening verander en ewige trou aan een vrou beloof? Sal ’n meisie soos Melissa ook bereid wees om ’n man wat haar so gruwelik in die steek gelaat het, dit oor haar hart kry om hom te vergewe en haarself kan toelaat om weer so ’n waagstuk aan te gaan?
’n Storie is gebore en alhoewel ek gedeeltes van Nico se stryd uit Vir ’n oomblik, vir altyd moes weglaat (vanwee die feit dat die boek te lank was 🙂 ), was dit so eg, dat dit onmiddellik vir my in Blomme vir Melissa weerklank gevind het. Ek glo aan tweede kanse. Selfs derde kanse. Ek glo mense kan verbeter en ek glo elke mens het rede om te wees soos hulle is. Ek glo ook dat mense aan hulleself kan werk en in ’n beter weergawe van hulself kan ontaard. Niemand is immers net sleg nie. Nico is dalk in hart en siel ’n player, maar sy kern is uit die ‘stuff of heroes’ gemaak.
Melissa het dit in hom raakgesien en net soos sy dit uitlok, so lok hy ook haar verskuilde karakter uit en ontmoet jy in werklikheid ’n baie sterker vrou as wat almal haar voor aangesien het. Skaam en teruggetrokke mense kan dikwels baie sterker wees as wat mense dink. Melissa het dit nie maklik gehad nie en as eenkant mens is sy dikwels uitgelaat. Eenkant is egter ver verwyder van eensaam. Sy’t geweet wie sy is en soos hulle sê, ’n vrou is soos ’n teesakkie; Jy weet nooit hoe sterk sy is, tot sy in warm water gesit word nie. Inherent goed. Bereid om mense ’n tweede kans te gee. Moet haar egter nie onderskat nie. Sy het ’n wil van staal onder haar bedeesde uiterlike.
Nico en Melissa het vriende in ons huis geword. Hulle is mense met wie ons kan vereenselwig. Mense wat die grense kon oorskry en vergifnis en aanvaarding in hul harte vir hulself en mekaar kon vind. Hartsmense.
Posted on March 22, 2019 June 27, 2019 Tags 2019, blomme, Lapa Uitgewers, Liefde, RomanzaLeave a comment on Blomme vir Melissa
Proeseltjie: Blomme vir Melissa – Ciska Olivier
Sy haal so diep asem as wat haar beknopte longe haar toelaat, net om haar senuweeagtigheid ’n bietjie te demp. Dit help nie veel nie en sy trek die voordeur maar gelate oop toe Nico klop.
“Môre,” groet hy lighartig, sy groen oë vonkelend soos sonlig deur glas.
“Môre,” kry sy verbasend gelykmatig uit.
“Dit is vir jou.” Hy hou ’n bossie angeliere na haar toe uit.
Sy sluk en vat dit stadig. “Dankie, maar jy hoef nie blomme aan te dra nie.”
“Ek wil.” Sy glimlag weifel. “Hopelik help dit dat jy my vroeër eerder as later vergewe.”
Sy sien hoe sy oë haar siel soek en kyk vinnig weg. Sy tree terug en nooi hom in. “Iets om te drink?” vra sy toe hulle in die sitkamer kom.
“Is jy bereid om lank genoeg in my geselskap te bly?”
Sy besef opeens dat sy haarself nou in ’n hoek het en knik gelate.
“Dan sal koffie lekker wees, dankie.”
Sy knik en vlug kombuis toe. Dit is eers toe sy die ketel aanskakel, dat sy die angeliere in haar hand onthou en sy soek ’n vaas in een van die kaste. Dit is ’n verskeidenheid van kleure, maar die witte met pienk rande is vir haar die mooiste en sy ruik daaraan.
“Ek is bly om te sien jy kan nog glimlag.”
Sy spring verskrik agtertoe en bots teen die toonbank. Continue reading Proeseltjie: Blomme vir Melissa – Ciska Olivier
Posted on March 13, 2019 March 22, 2019 Tags blomme, Lapa Uitgewers, Liefde, RomanzaLeave a comment on Proeseltjie: Blomme vir Melissa – Ciska Olivier
2018 … was dit maar net een jaar?
Dit voel asof hier baie meer dae in hierdie volgepakte jaar was. 2018 was voorwaar tjok en blok vol oppe en affe. Hoogtepunte en laagtepunte. Goeie dinge, amazing dinge, ongelooflike dinge … maar ook minder positiewe oomblikke …
2018 was vir my ’n jaar van verandering. My pad het baie skielik, baie vinnig en baie groot verander. Continue reading
Posted on December 28, 2018 Tags 2018, boer, Ciska Olivier, Herinneringe, Kruispaaie, plaas, Romanza, tyd, UV lights, verandering, WaagmoedLeave a comment on